cyanic-selkie/wikianc huggingface dataset:
Ֆայլային համակարգ
Microsoft Windows օպերացիոն համակարգերի ներքո ֆայլային համակարգեր
Ի տարբերություն այլ օպերացիոն համակարգերի՝ Windows-ը օգտագործում է սարքավորման տառ աբստրակցիան օգտագործողի մակարդակում։ C տառը սովորաբար օգտագործվում է կոշտ սկավառակի հիմանական բաժինը նշելու համար, որի վրա գրանցվում է Windows-ը և բեռնվում այնտեղից։ C-ի վրա Windows տեղադրելը դարձել է ավանդույթ, որի հետ կապված կան հնագույն bug-եր։
Բաշխված ֆայլային համակարգեր
Բաշխված ֆայլային համակարգի նպատակն է օգտագործողից ամբողջովին թաքցնել տվյալների ֆիզիկական տեղը։ Այլ կերպ՝ ֆայլային համակարգը տրամադրում է եզակի, կայուն անունների տարածություն։ Սա նշանակում է, որ միայն ֆայլի pathname-ը բավարար է ֆայլին նկարագրելու համար։ Օգտագործողին պետք չէ իմանալ ֆայլի ֆիզիկական տեղի մասին։ Այս նպատակով բաշխված ֆայլային համակարգերը տրամադրում են առանձին client-side և server-side բաղադրիչներ ցանցային ֆայլային համակարգերի նման։ Սակայն օգտագործողին տրամադրվող ինտերֆեյսը ղեկավարվում է հատուկ ծրագրային ապահովման կողմից, որը բացակայում է ցանցային ֆայլային համակարգում։ Վերջինս ստեղծում է եզակի վիրտուալ root directory, որում mount է արվում ամբողջ ֆայլային հիերարխիան։
Բաշխված ֆայլային համակարգի օրինակ է IBM/Transarc-ի կողմից տրամադրված AFS-ը կամ DCE/DFS։
Բաշխված ֆայլային համակարգի հետաքրքիր օրինակ է Բերկլիի կողմից առաջարկված xFS ֆայլային համակարգը, որն առաջարկում է առանց սերվեր մոտեցում, որտեղ բոլոր ֆայլային ծառայությունները տրամադրվում են համագործակցող աշխատանքային կայանների կողմից։ Համակարգում ցանկացած մեքենա կարող է քեշավորել կամ ղեկավարել տվյալի կամայական բլոկ։
Զարգացման չափանիշները
Կենտրոնացված ֆայլային համակարգերը թույլ են տալիս բազմաթիվ օգտագործողների պահել ֆայլերը լոկալ կրիչների վրա։ Ցանցային և բաշխված ֆայլային համակարգերը ընդլայնում են լոկալի հնարավորություններրը՝ թույլատրելով օգտագործողներին բաշխել ֆայլերը որևէ հաղորդակցության կապով միացված մեքենաների միջև։ Ցանցային և բաշխված ֆայլային համակարգերը կախված եմ հայտնի կլիենտ-սերվեր հասկացությունից։ Տվյալ միջավայրում այս կամ այն ֆայլային համակարգի կարևորությունը գնահատելու համար ստեղծվել է հետևյալ ցանկը՝ Վերը նշված բոլոր համակարգերում տվյալներ կրող սարքավորումները միշտ ուղղակիորեն են միացված սերվերին, որն իր մեջ արդեն պրոբլեմ ունի՝ կենտրոնական ղեկավարում նշանակում է խափանման մեկ աղբյուր։ Հաջորդ քայլը կլինի կրիչի առանձնացումը սերվերից և նրա միացումը իրենց սեփական ցանցին, որը սովորաբար անվանվում է ֆաբրիկ։ Սա բերում է Storage Area Network-ի գաղափարին։ Բաշխվող ֆայլային համակարգերը, որոնք օգտագործում էին ցանցերին կից պահպանում, նոր չեն։ Այս տեսակի տեխնոլոգիայի օրինակներից են Cray SFS, DEC Vaxcluster Oracle և Parallel Server։ Սրանք բոլորն էլ մատակարարում են առանց սերվերի բաշխված ֆայլային համակարգեր։ Այնուամենայնիվ, դրանք հիմնվում են ցանցին կից պահպանման կամ թանկ, հատուկ պատրաստված ինտերֆեյսների վրա, ինչպիսին է HiPPI-ը։ Այն ամենը, որ անհրաժեշտ է իսկական Network Attached Storage-ի համար, առանց սերվեր ֆայլային համակարգն է, որն ամբողջովին օգտագործում է նոր ինտերֆեյսներ, ինչպիսին է Fibre Channel-ը։ Այս մոտեցումը թույլ կտա բոլոր կլիենտ մեքենաներին ունենալ լրիվ հասանելիություն ցանցի բոլոր պահպանման սարքերին՝ դարձնելով հասանելիությունն ավելի հուսալի և արդյունավետ։ Ճկուն ցանցային պահպանման ինտերֆեյսները, ինչպիսիններից է Fibre Channel-ը, թույլ կտա համակարգիչ ստեղծողներին նախագծել բազմաթիվ պահպանման բաշխված սարքավորումներով համակարգեր՝ մեծացնելով նախագծման արտադրողականությունը և հուսալիությունը։
Հաջորդ սերունդը
Այսպիսի լուծումներից մեկը գլոբալ ֆայլերի համակարգն է (Global File System - GFS)՝ ստեղծված GFS Group-ի կողմից և հովանավորված այնպիսի ընկերությունների կողմից, ինչպիսիք են Brocade Communication Systems, NASA, Seagate Technology և Veritas։ GFS-ը նախապես նախագծված և իրագործված էր SGI hardware exploiting Fibre Channel-ի տեխնոլոգիայով մեծ գիտական տվյալները մշակելու համար։ GFS Group-y ի վերջո որոշեց տեղադրել իրենց IRIX կոդը open source Linux-ում (IRIX-ը closed source է, և ավելի դժվար է դարնում GFS-ը ինտեգրել միջուկին)։ Բաշխված համակարգերում [Soltis, Ruwart, O’Keefe]- ի կողմից ստեղծված տարբերությունը մի կողմից հաղորդագրությունների վրա հիմնված բաշխումն է, մյուս կողմից՝ բաշխված պահպանումը։ Ընդհանուր դեպքում տվյալները բաշխվում են ցանցում մեքենաների միջև հաղորդակցության միջոցով, ընդ որում՝ տվյալները պահվում են տեղայնորեն՝ յուրաքանչյուր մեքենայում։ Սրա օրինակ է NFS-ը (RPC-ն UDP կամ TCP դեյտագրամների վերևում)։ Այս ճարտարագիտության ուժը կայանում է դրա ընդլայնվելու ունակության մեջ։ Դրանք այնքան էլաստիկ են, որքան այն ցանցային արձանագրությունը, որը նրանք օգտագործում են։ Ֆայլային համակարգերը և պահման տեխնոլոգիան շարժվում են Fibre Channel-ին և Gigabit Ethernet-ին միացված պահպանման սարքավորումների ուղղությամբ։ Սա կարող է պահանջել գոյություն ունեցող տարբեր ֆայլային համակարգերի և պահպանման ձևերի վերադիտարկում։
Կատեգորիա:Համակարգիչներ
Լաուբուրու
Լաուբուրու կամ Բասկյան խաչ, խաչի տեսակ, որը նման է ստորակետների ձևով չորս տերևների։ Լաուբուրուն հիշեցնում է ճապոնական թամոեն կամ հարթած անկյուններով սվաստիկա։ Բասկյան խաչը կարելի է կառուցել կարկինի և քանոնի օգնությամբ, սկսելով քառակուսի կաղապարից, որի ամեն ծայրը պետք է գծել կողքի ծայրից երկու անգամ կրկնօրինակելով կողմնացույցի ուրվապատկերը, որտեղ մեկի շառավիղը հավասար է մյուսի երկարության կեսին։
Արտաքին հղումներ
Կատեգորիա:Խաչեր Կատեգորիա:Բասկյան մշակույթ Կատեգորիա:Սվաստիկա
Կորմոֆիտներ
Կորմոֆիտներ, ցողուն և տերևներ ունեցող բույսեր։
Կորմոֆիտներ են մամուռների մեծ մասը, պտերանմանները, սերմնավոր բույսերը։ Երբեմն կորմոֆիտ են անվանում այն բույսերը, որոնք ցողունից ու տերևներից բացի ունեն նաև արմատներ։ Այս դեպքում մամուռները դուրս են մնում կորմոֆիտներիի խմբից։
Կորմոֆիտները թալոմային բույսերի պատմական զարգացման արդյունք են, որոնց մարմինը տարանջատված չէ ցողունի ու տերևների։
Կատեգորիա:Բույսեր
Ստրեպտոկոկներ
Ստրեպտոկոկեր (streptococcus, — շղթայված, հյուսված, ցանցավոր և  — սերմեր), գնդաձև, անշարժ բակտերիաների ցեղ։
Սպորներ չեն առաջացնում, տրամագիծը 0,6-1 մկմ է։ Բազմանում են բջիջը մեկ հարթությամբ կիսվելով և տարբեր երկարության շղթաներ են առաջացնում։ Լավ զարգանում են մսապեպտոնային սննդամիջավայրում, խմորում են շաքարներն ու սպիրտը։ Հանդիպում են հողում, բույսերի, մարդու և կենդանիների մաշկի վրա։ Որոշ տեսակներ ունեն գործնական նշանակություն․ օրինակ՝ streptococcus lactis-ը խմորում է կաթնաշաքարը և օգտագործվում է կաթնաթթվային սննդամթերքներ (մածուն, կեֆիր ևն) պատրաստելու համար։ Առանձին ախտածին ստրեպտոկոկեր անգինա, կարմիր քամի և այլ հիվանդությունների հարուցիչներ են։ Կարող են առաջացնել նաև արյան հեմոլիզ։
Կատեգորիա:Bacilli Կատեգորիա:Գրամ-դրական բակտերիաներ
Գուստավ Նեյգաուզ
Գուստավ Վիլհելմովիչ Նեյգաուզ (Gustav Neuhaus, ), ռուս երաժշտության ուսուցիչ-մեթոդիստ, գերմանական ծագմամբ դիզայներ։ Խերսոնի նահանգի Ելիզավետգրադ քաղաքի Գ. Վ. Նեյհաուսի մասնավոր երաժշտական դպրոցի տնօրեն (այժմ՝ Կրոպիվնիցկի, Ուկրաինա)։ Գենրիխ Նեյգաուզի հայրը ։
Կենսագրություն
Դաշնամուր պատրաստող վարպետի որդի է, ծագմամբ Հոլանդիայից։ 1870 թվականին ավարտել է Քյոլնի կոնսերվատորիան դաշնակահարի որակավորմամբ, սովորել է Էռնստ Ռուդորֆի և կոնսերվատորիայի տնօրեն Ֆերդինանդ Հիլլերի մոտ։ Դրանից հետո նա մեկնել է Ռուսաստան՝ ի սկզբանե աշխատելով որպես երաժշտության ուսուցիչ արքայադուստր Ա. Ա. Շիրինսկայա-Շիխմատովայի ընտանիքում։ 1899 թվականին, ստանալով աջակցություն և առաջարկություններ Նիկոլայ Ռիմսկի-Կորսակովից, Ալեքսանդր Գլազունովից, Ֆելիքս Բլյումենֆելդից, նա Ելիսավետգրադում բացել է իր երաժշտական ​​դպրոցը, որտեղ, բացի իր որդի Գենրիխ Նեյգաուզից, դուստր Նատալյա Շտայնբախ-Նեյգաուզից և թոռնուհի Աստրիդ Շմիդից սովորել են, մասնավորապես, Ֆելիքս Բլումենֆելդը, Յարոսլավ Իվաշկևիչը, Կարոլ Շիմանովսկին, Յուլիուս Մեյտուսը, Վերա Ռազումովսկայան, Նատալյա Վիլպերտը, Արթուր Տաուբեն, Եկատերինա Բորշը, Բետյա Կամինսկայան, Աննա Կրուշինսկայան, Լիդիա Կիրևանկայա, Գալինա Գլեմբոցկայան, Էլիզավետա Ռիզնիկովան, Ստանիսլավա Կորվին-Շիմանովսկայան և ուրիշներ։
Ըստ ժամանակակիցների հուշերի՝ Գուստավ Վիլհելմովիչը գերմանացիներին բնորոշ բնավորություն ուներ՝ համառ էր և մանկամիտ։ Կարգուկանոնի հանդեպ նրա կիրքը հասնում էր իր սահմանագծին։ Կնոջ մահից վեց ամիս անց, չկարողանալով դիմանալ բաժանմանը, իննսուն տարեկանում ինքնասպանության փորձ է կատարել՝ պարտեզի կացնով կտրել է երակները, բայց ժամանակին կարողացել են փրկել նրան։
Թաղված է Մոսկվայում՝ հին գերմանական գերեզմանատանը։
Ծանոթագրություններ
Կատեգորիա:Նովոդևիչյան գերեզմանատանը թաղվածներ Կատեգորիա:Մոսկվայի կոնսերվատորիայի շրջանավարտներ Կատեգորիա:1847 ծնունդներ Կատեգորիա:Խորհրդային երաժիշտներ Կատեգորիա:Խորհրդային դաշնակահարներ Կատեգորիա:Մայիսի 10 ծնունդներ Կատեգորիա:Մոսկվա քաղաքում մահացածներ Կատեգորիա:Բնօրինակում անաղբյուր հոդվածներ
Կենցաղային խաղեր
Կենցաղային խաղեր, ժողովրդական, մարդկանց հասարակական կենսագործունեությունը վերարտադրող խաղեր։ Ներկայացնում են հիմնականում զբաղմունքը (անասնապահություն, որսորդություն, ձկնորսություն, երկրագործություն, արհեստներ), ամուսնա-ընտանեկան հարաբերությունները, սովորությունները։ Պարունակում են ծիսա-պաշտամունքային արարողությունների տարրեր։ Խաղերի բազմազանությունը պայմանավորված է բնակլիմայական, զբաղմունքային, սովորութային և այլ առանձնահատկություններով։ Խաղում են հիմնականում մանուկները։
Շինարարական բնույթի կենղացային խաղերը յուրովի վերարտադրել են ժողովրդի ճարտարապետությունը։ Երեխաները հիմնականում քարից, փայտից, ցեխից խաղային չափերով կառուցել են բերդեր, տներ և օժանդակ տնտեսական հարմարություններ (գոմ, թոնիր, փուռ)՝ ներկայացնելով համապատասխան կենսագործունեություն։
Որսորդություն պատկերող խաղերը ներկայացրել են զանազան միջոցներով (օղապարան, թակարդ, ծուղակ) կենդանիներ, թռչուններ, ձկներ որսալու տեսարաններ։ Անասնապահության հետ առնչվող խաղերում արտացոլվել են հատկապես խաշնարածության և դրա հետ կապված մյուս տնտեսական բնագավառները (կաթը փոխարինաբար տալը)։ Համեմատաբար շատ են եղել երկրագործությանը (դաշտամշակություն, այգեգործություն, ոռոգում, կալսում) վերաբերող կենղացային խաղերը։
Կենղացային խաղերի մի մասն արտացոլում է արհեստներ, զբաղմունք, առևտուր և առտնին կենցաղ։ Աղջիկները ներկայացրել են տնայնագործական և տնտեսական զբաղմունքը (մանել, գզել, գործել, կաբել, եփել, թխել), տղաները՝ տղամարդկանց հատուկ արհեստներն ու զբաղմունքը (սայլվոր, վաճառական, խանութպան, վարպետ)։
Որոշ խաղերով ներկայացվել են նախաամուսնական սովորություններն ու ընտանեկան կենցաղը (տունտունիկ, ճլորթի)։ Հարսանիքներն ուղեկցվել են սպորտային և զվարճալի տեսարաններ ներկայացնող խաղերով, որոնք որոշ դեպքերում արտահայտել են հարսի ու փեսայի ազգական-բարեկամների հակամարտությունները (մկնդախաղ, մենամարտեր)։ Կենղացային խաղերում հաճախ դատապարտվել են անազնվությունն ու խաբեությունը։ Կենղացային խաղերը կազմել են հայ մանուկների հիմնական խաղերի մեծ մասը և նպաստել նրանց հասարակական կենսագործունեությունը նախապատրաստելուն։ Այժմ նախկին կենցաղային խաղերի մեծ մասը վերացել է կենցաղային ու տեխնիկական նորամուծությունների հետևանքով։
Բրագինցի
Բրագինցի (Брагинці), գյուղ Ուկրաինայի Չեռնիգովի մարզի Վարվայի շրջանում։
Արտաքին հղումներ
Կատեգորիա:Ուկրաինայի Չեռնիգովի մարզի Վարվայի շրջանի բնակավայրեր Կատեգորիա:Ուկրաինայի գյուղեր Կատեգորիա:1671 թվականին հիմնադրված բնակավայրեր
Ալեքսեյ Ժուկով
Ալեքսեյ Ժուկով (Алексе́й Дми́триевич Жу́ков, ), ռուս դիվանագետ։
Կենսագրություն
Ավարտել է ԽՍՀՄ ԱԳՆ Մոսկվայի Միջազգային հարաբերությունների պետական ինստիտուտը (1967)։ Տիրապետում է անգլերեն, իսպաներեն և ֆրանսերեն լեզուներին։ Դիվանագիտական գործունեւոյթամբ սկսել է զբաղվել 1967 թվականից։
Ամուսնացած է։ Ունի երկու երեխա։
Մայքլ Թոմփսոն
Մայքլ Ջորջ Թոմփսոն (Mychal George Thompson, ), ամերիկացի պրոֆեսիոնալ բասկետբոլիստ։ «Գոլդեն Սթեյթ Ուորիորս» ակումբի գործող խաղացող Քլեյ Թոմփսոնի հայրը։
(7219) Սատերվայթ
(7219) Սատերվայթ (Satterwhite), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 3-ին Շելտ Բասի կողմից Սայդինգ Սփրինգում ։
Միջին հեռավորությունը Արեգակից կազմում է 2,62938 ա. մ., առավելագույնը մոտենում է 1,9967 ա. մ. հեռավորության վրա և հեռանում 3,2621 ա. մ. ։ Արեգակի շուրջ մեկ ամբողջական պտույտ է կատարում 1557,32 երկրային օրվա ընթացքում, իր ուղեծրով շարժվելով միջինում 0,231166 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,1° անկյուն։
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Շելտ Բասի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ֆենյաևո
Ֆենյաևո (Феняево), գյուղ Ռուսաստանի Ռյազանի մարզի Միխայլովսկի շրջանի կազմում։
Բնակչությունը 2006 թվականին գրանցված տվյալներով կազմում էր 16 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Ռյազանի մարզի Միխայլովսկի շրջանի բնակավայրեր
Օղակ (երկրաչափություն)
Օղակ, հասկացություն երկրաչափությունում, որն օգտագործվում է օղականման օբյեկտների նկարագրման համար։
Բաց օղակը համարվում է կոնի տոպոլոգիական համարժեքը՝ ։
Նմանատիպ օղակի մակերեսը հավասար է R և r շառավիղներով շրջանագծերի մակերեսների տարբերությանը։
Օղակի մակերեսը կարող ենք որոշել նախ բաժանելով օղակը անվերջ փոքր չափսի օղակների, որոնց լայնությունը՝ d\rho, իսկ մակերեսը՝, ապա ինտեգրելով արտահայտությունը \rho = r -ից \rho = R սահմաններում։
Արտաքին հղումներ
Կատեգորիա:Երկրաչափություն Կատեգորիա:Երկրաչափական մարմիններ
(19) Ֆորտունա
(19) Ֆորտունա (Fortuna), աստերոիդ աստերոիդների հիմնական գոտում։
Հայտնաբերումը
Հայտնաբերվել է 1852 թվականի օգոստոսի 22-ին Ջոն Հինդի կողմից Լոնդոնում ։
Բնութագրական տվյալները
Աստերոիդն ունի գնդայինին մոտ ձև, որի առավելագույն տրամագիծը 225 կմ է։ Զանգվածը հնարավոր է եղել հաշվել այն բանի շնորհիվ, որ աստերոիդն ընկել է մի այլ աստերոիդի՝ (135) Հերթայի վրդովեցնող ազդեցության տակ։ Ամերիկացի աստղագետ James Baer-ի գնահատականներով այն հասնում է 1, 27 կգ-ի։
Քանի որ աստերոիդը գտնվում է հիմնական գոտում և ունի թույլ ձգված ուղեծիր, ապա Երկրի համար վտանգ չի ներկայացնում և միշտ մնալու է նրանից զգալի հեռավորության վրա։ Փոխարենը կարող է հեշտությամբ մոտենալ այլ աստերոիդների։ Այդպիսի բան մի անգամ պատահել է 2012 թ. դեկտեմբերի 21-ին, երբ Ֆորտունան անցավ (687) Տինետեից ընդամենը 6.5 մլն.կմ-ի վրա ։
Դասակարգում
Ըստ Թոլենի սպեկտրալ դասակարգման պատկանում է C դասին ։
Աստերոիդների ցանկ (234701-234800)
Աստերոիդների ցանկ (234601-234700) * Աստերոիդների ցանկ * Աստերոիդների ցանկ (234801-234900)
Գիտական տեղեկագիր
Գիտական տեղեկագիր, բնական և ճշգրիտ գիտությունների քառամսյա հանդես։ ԵՊՀ հրատարակչություն։
Խմբագրական կազմ
Գիտական տեղեկագրի խմբագիրներ են եղել Հովհաննես Չալթիկյանը, Վիլեն Ասլանյանը, Էդվարդ Չուբարյանը, Վալերի Տեր-Անտոնյանը, Ռուբեն Հարությունյանը (1999 թվականից)։
2009 թվականից հանդեսը հրատարակվում է մասնագիտական առանձին շարքերով՝ ֆիզիկա և մաթեմատիկա (խմբագիրներ՝ Էդուարդ Դանիելյան, Վարուժան Աթաբեկյան՝ 2012 թվականից), քիմիա և կենսաբանություն (խմբագիր՝ Ռուբեն Հարությունյան), աշխարհագրություն և երկրաբանություն (խմբագիր՝ Հողմիկ Սարգսյան, 2009 թվականից)։
Հանդեսը ներկայացնում է ԵՊՀ-ում բնական և ճշգրիտ գիտությունների ոլորտներում կատարվող աշխատանքները, տպագրում է ՀՀ գիտական հաստատությունների և արտերկրի ճանաչված գիտնականների ու երիտասարդ գիտաշխատողների հայերեն, ռուսերեն, անգլերեն հոդվածներ (ամփոփումներով)։
2009 թվականից ֆիզիկա և մաթեմատիկա շարքի հոդվածները տպագրվում են միայն անգլերեն, բոլոր շարքերն ունեն միջազգային համարանիշներ։
Ծանոթագրություններ
Կատեգորիա:Հանդեսներ
Աստերոիդների ցանկ (53201-53300)
Աստերոիդների ցանկ (53101-53200) * Աստերոիդների ցանկ * Աստերոիդների ցանկ (53301-53400)
Լամբերտի օրենք
Լասբերտի օրենք, բնութագրում է լուսարձակող կամ ցրող (դիֆուզ) մակերևույթի ճառագայթման բաշխումը։ Ձևակերպել է (1760) գերմանացի գիտնական Յոհան Հենրիխ Լամբերտը։ Լամբերտի օրենքիի համաձայն ճառագայթող կամ ցրող մակերևույթի պայծառությունը բոլոր ուղղություններով միատեսակ է։ Միևնույն ժամանակ, ըստ այդ օրենքի, մակերևույթի (օ մակերեսով) նորմալի հետ փ անկյուն կազմող ուղղությամբ՜ լույսի ուժը՝ որտեղ B-ն միավոր մակերեսով մակերևույթի պայծառությունն է, իսկ I^Ba-ն՝ լույսի ուժը նորմալ ուղղությամբ (փ=0)։ Լամբերտի օրոնքին հետևում է, որ դիֆուզ-լուսարձակող մակերևույթից առաքված լույսի ուժը առավելագույնն է նորմայի ուղղությամբ և հավասար է զրոյի մակերևույթը շոշափող ուղղությամբ։ Թեև Լասբերտի օրենքը ճիշտ է միայն բացարձակ սև մարմնի համար, սակայն գործնականում այդ օրենքին ենթարկվում են նաև փայլատ մակերևույթները և պղտոր միջավայրերը (կաթնապակին, ամպերը ևն)։
Կատեգորիա:Ֆիզիկայի օրենքներ Կատեգորիա:Օպտիկա Կատեգորիա:Լուսաչափություն
Ջերման
Ջերման, գյուղ Արևմտյան Հայաստանում, Էրզրումի վիլայեթի Քղիի գավառակում ։ Գտնվում էր Քղի գյուղաքաղաքից 50 կմ հյուսիս-արևելք, Բյուրակն գետի ձախափնյա շրջանում։
Պատմություն
Հնում եղել է զուտ հայաբնակ։ Հայ բնակիչները տեղահանվել են 1915 թվականի Մեծ եղեռնի ժամանակ։
Բնակչություն
1872-1873 թվականներին ուներ 14 տուն հայ և 7 տուն քուրդ բնակիչ։
Պատմամշակութային կառույցներ
Ջերմանն ուներ Ս. Լուսավորիչ անունով եկեղեցի։
Կրթություն
Գյուղն ուներ հայկական վարժարան ։
Ծանոթագրություններ
Կատեգորիա:Արևմտյան Հայաստանի գյուղեր
Սաղամո
Ռոդիոնովկա (საღამო) Գտնվում է Ախալքալաքից ուղիղ գծով 25 կմ հարավ-արևելք, շրջկենտրոն Նինոծմինդայից 15 կմ հյուսիս-արևելք, Գանձա գյուղից 3 կմ հարավ, ծովի մակարդակից 2000-2050 մ բարձրության վրա, Փարվանա գետի ձախ կողմում, ուր գետը թափվում է Սաղամո լճի մեջ։ Անվան ծագումը՝ Սաղամո տեղանունը վրացերեն թարգմանվում է «երեկո»։ Ինչպես գյուղը, այնպես էլ լիճը նախկինում կոչվել են Ումա կամ Դումա (լիճը՝ Ումանգյոլ)։ 1595 թ. հարկացուցակում Սաղամոն հիշվում է որպես ռայաներից ազատ և 6.500 աչկե հարկվող գյուղ։ Նախախորհրդային տարիներին զուտ թրքաբնակ Սաղամոն պատկանում էր Հասան, Փաշա աղաներին և ընկերությանը«Այս աղաները պահում են մեծ քանակությամբ ոչխարներ...» և զբաղվում Սաթխա ու Գանձա գյուղերից անասնագողությամբ։
Բնակչություն
1860-ական թվականներին Սաղամոն ունեցել է 33 տուն բնակիչ, որից մեկ տունը՝ հայ (6 ար. 6 իգ.), մյուսները՝ թարաքյամա թուրքեր։1880-ական թթ. գյուղում եղել է թուրքերի 56 տուն (244 ար. 205 իգ.), հայերի 2 տուն (6ար. 8 իգ.)։ 1926 թ. Սաղամոն ուներ 99 տուն, 646 բնակիչ, որից 12-ը հայեր էին, մնացածը՝ թուրքեր։ 1944 թ.՝ թուրքերի աքսորից հետո, գյուղում հաստատվում են հարևան գերբնակեցված հայկական գյուղերից փոխադրված, ծագումով Էրզրումի Ծաղկի, Կրճնկոց, Ջինիս և Սոգյութլու գյուղերից մի քանի ընտանիքներ, որոնք Սաղամոն վերածում են զուտ հայաբնակ, շեն գյուղի։
Եկեղեցիներ
Գյուղամիջի երեք եկեղեցիներն էլ ունեն միանավ, թաղածածկ հորինվածք և կառուցված են համակ սրբատաշ քարով։ Ի սկզբանե երեքն էլ եղել են քաղկեդոնական տաճարներ, սակայն ուշագրավ են այնպիսի առանձին հատկանիշներով, որոնք բնորոշ են հատկապես առաքելական եկեղեցիններին։ Մասնավորապես, Սաղամոյի եկեղեցիներն ունեն բավական բարձր բեմեր(հատկանիշ՝ որը խորթ է քաղկեդոնական եկեղեցիներին)։
Կոնստանտին Տոլոկոննիկով
Կոնստանտին Իգորևիչ Տոլոկոննիկով (Константи́н И́горевич Толоко́нников, ), թեթևատլետ, միջին երկարության ռուս վազորդ, որը մասնագիտացած է 800 մետր վազքի մեջ։ Տոլոկոննիկովը 2013 թվականին Աշխարհի և Եվրոպայի երիտասարդական առաջնություններում շահել է արծաթե մեդալ։ 2015 թվականին Եվրոպայի պատանեկան առաջնությունում վաստակել է ոսկե մեդալ՝ 4 × 400 մետր փոխանցումային վազքում։
2015 թվականի օգոստոսին Տոլոկոննիկովը առաջին անգամ հաղթել է Ռուսաստանի ազգային առաջնությունում՝ 1:45.76 արդյունքով։ Սակայն այս վազքում նա սկզբում հետ չի ընկել, ինչի շնորհիվ հայտնի է, փոխարենը ամբողջ ընթացքում գլխավորել է վազքը։ Նման արդյունքով նա 2015 թվականի Աշխարհի առաջնության մասնակցելու որակավորում է ստացել։ Մի քանի օր անց Տոլոկոննիկովն ընտրվել է այդ առաջնությունում որպես Ռուսաստանի մասնակից ։
Արտաքին հղումներ
Կատեգորիա:Ռուսաստանի սպորտի վարպետներ
Պավլովկա (գյուղ, Նովի Բուգի շրջան)
Պավլովկա (Павлівка), գյուղ Ուկրաինայի Նիկոլաևի մարզի Նովի Բուգի շրջանում։
2001 թվականի տվյալներով Պավլովկա գյուղում բնակվում էր 74 մարդ։ Բնակավայրը զբաղեցնում է 0,53 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Նովի Բուգի շրջանի բնակավայրեր Կատեգորիա:Ուկրաինայի գյուղեր
Վահե Հովակիմյան
Վահե (Վլադիմիր) Կարապետի Հովակիմյան, հայ բանաստեղծ, բանասիրական գիտությունների թեկնածու, ԽՍՀՄ գրողների միության անդամ (1963), ԽՄԿԿ անդամ (1971)։
Կենսագրություն
Վահե Հովակիմյանը ծնվել է 1929 թվականին, Ադրբեջանական ԽՍՀ Շամխորի շրջանի Լեռնային Ջագիր գյուղում։ 1953 թվականին ավարտել է Երևանի Խաչատուր Աբովյանի անվան հայկական մանկավարժական ինստիտուտի հոգեբանության, տրամաբանության և լեզվի ֆակուլտետը։ 1953-1956 թվականներին ուսուցչություն է արել հայրենի գյուղում։ 1957 թվականին եղել է «Կարմիր Շամխոր» շրջանային թերթի (Ադրբեջանական ԽՍՀ Շամխորի շրջան) պատասխանատու քարտուղար, 1958-1968 թվականներին՝ Բաքվում լույս տեսնող «Գրական Ադրբեջան» հանդեսի պատասխանատու քարտուղարը։ 1968 թվականին փոխադրվել է Երևան։ 1968-1973 թվականներին եղել է Երևանի Խաչատուր Աբովյանի անվան հայկական մանկավարժական ինստիտուտի հրատարակչության տնօրեն։ 1975 թվականից աշխատել է նույն ինստիտուտի հոգեբանության պրոբլեմային լաբորատորիայում որպես ավագ գիտաշխատող էսթետիկայի գծով։ Միաժամանակ 1976 թվականից արտասահմանյան գրականություն է դասավանդել Կիրովականի մանկավարժական ինստիտուտում։ 1975 թվականին «Գևորգ Էմին և խորհրդային պոեզիայի մի քանի հարցեր» թեմայով դիսերտացիա է պաշտպանել և ստացել բանասիրական գիտությունների թեկնածուի աստիճան ։
Ծանոթագրություններ
Կատեգորիա:Հայ բանաստեղծներ Կատեգորիա:Հայ թարգմանիչներ Կատեգորիա:Բանասիրական գիտությունների թեկնածուներ Կատեգորիա:ԽՍՀՄ գրողների միության անդամներ Կատեգորիա:ՀՊՄՀ շրջանավարտներ Կատեգորիա:ԽՄԿԿ անդամներ
(7220) Ֆիլինչոլսոն
(7220) Ֆիլինչոլսոն (Philnicholson), աստերոիդ աստերոիդների հիմնական գոտում։ Հայտնաբերվել է 1981 թվականի օգոստոսի 30-ին Էդվարդ Բոուելի կողմից Անդերսոն Մեսայում ։
Միջին հեռավորությունը Արեգակից կազմում է 2,416856 ա. մ., առավելագույնը մոտենում է 1,8917 ա. մ. հեռավորության վրա և հեռանում 2,942 ա. մ. ։ Արեգակի շուրջ մեկ ամբողջական պտույտ է կատարում 1372,38 երկրային օրվա ընթացքում, իր ուղեծրով շարժվելով միջինում 0,262318 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,08° անկյուն։
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Էդվարդ Բոուելի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սոչիի դենդրարիում
Սոչիի դենդրարիում (Сочинский дендрарий), մերձարևադարձային բուսական և կենդանական աշխարհի բնօրինակ եզակի հավաքածու, լանդշաֆտային արվեստի հուշարձան Ռուսաստանի Կրասնոդարի երկրամասի Սոչի քաղաքի Խոստինսկի շրջանում։
Պատմություն
1889 թվականին «Պետերբուրգյան թերթի» հրատարակիչ, կոլեկցիոներ, դրամատուրգ Սերգեյ Խուդեկովը Սոչիում Լիսոյ լեռան լանջին ձեռք է բերել 50 դեսյատին հող։ Այնտեղ 1899 թվականին կառուցվել է նրա «Նադեժդա» վիլլան` կնոջ՝ Նադեժդա Ալեքսեևնայի պատվին։ 15 հեկտար տարածքը զբաղեցնում էր զբոսայգին, որի կողքին սալորենու և դեղձենու այգիներն էին։ Այգու բույսերը ձեռք էին բերվում Ղրիմի, Կովկասի և Գերմանիայի բուսաբանական այգիներից (նրանց մի մասը, օրինակ, բերվել է Օլդենբուրգի դուքսի Գագրայի տնկարանից)։ Լինելով էկզոտիկ բույսերի մեծ գիտակ՝ Խուդեկովն այգում տնկել է 400 տեսակի ծառեր և թփեր և 1892 թվականին ընկերոջ՝ այգեպան Կ. Ա. Լանգաուի հետ իրականացրել այգու պլանավորումը։ Այգին կառուցվել է 19-րդ դարի վերջի ֆրանս-իտալական այգիների ոճով և շարունակ համալրվել է նոր բույսերով։ 1917 թվականին այնտեղ աճում էր ավելի քան 550 տեսակ։ Այգին զարդարում էին քանդակներն ու ծաղկամանները, որոնք պատվիրվել էին Ֆրանսիայից։
1922 թվականին այգին ազգայնացվել է։ 1944 թվականին դենդրարիումը փոխանցվել է Սոչիի անտառային փորձարարական կայարանին (հետագայում վերափոխվել է Լեռնանտառային և անտառային էկոլոգիայի գիտահետազոտական ինստիտուտի)։ 1977 թվականի հունիսին Կուրորտնի պողոտայից դեպի այգու ամենբարձր կետ գործարկվել է այգու ճոպանուղին։
Ռուսաստանի Դաշնության բնական ռեսուրսների և էկոլոգիայի նախարարության 2012 թվականի փետրվարի 9-ի թիվ 27 հրամանի հիման վրա դաշնային բյուջետային ստորաբաժանումների կառուցվածքը, կազմը և տեղակայումը օպտիմալացնելու նպատակով Սոչիի դենդրարիումը ներառվել է Սոչիի ազգային պարկի կազմում՝ որպես կառուցվածքային միավոր ։
Ներկա վիճակ
Այժմ այգու տարածքը կազմում է 49 հեկտար։ Այնտեղ աճում է ծառերի և թփերի ավելի քան 1500 տեսակ։ Կա սոճիների մեծ հավաքածու` 1890 նմուշների 76 տեսակ, Ռուսաստանում ամենախոշոր կաղնու հավաքածուն՝ 80 տեսակ, արմավներ՝ 24 տեսակ, նոճիներ, շատ հազվադեպ մերձարևադարձային բույսեր։
Այգին բաղկացած է երկու մասից`վերին և ստորին։ Ստորին մասում կառուցվել է ակվարիում, որտեղ ներկայացված են Կարմիր ծովի բնակիչները, կա նաև լճակ։
Այգին ունի առանձին անկյուններ, որտեղ կոմպակտ կերպով աճում են Կովկասից, Ճապոնիայից, Չինաստանից, Ավստրալիայից, Միջերկրածովյան և Հարավային և Հյուսիսային Ամերիկայից բերված բույսեր։
Այգին համարվում է ինստիտուտի կարևոր փորձարարական բազա։ Այնտեղ փորձարկվել են հազվագյուտ անտառային և դեկորատիվ էկզոտիկ բույսեր, որոնք այժմ կազմում են Պրիկարպատիայի, Կենտրոնական Ասիայի, Ռումինիայի, Չեխիայի և շատ այլ երկրների բուսաբանական այգիների հավաքածուները։ Տարեկան դենդրարիումից աշխարհի տարբեր հաստատություններ են ուղարկվում հազվագյուտ բույսերի սերմերի 1000-ից ավելի նմուշներ։ Էկզոտիկ ծառատեսակներով կատարվում են նաև Սոչիի կանաչապատման աշխատանքները։
Հետաքրքիր փաստեր
Այգում 1979 թվականին նկարահանվել է «Ինքնասպանների ակումբ, կամ Տիտղոսավոր մարդու արկածները» ֆիլմից դրվագ, գլխավոր դերում՝ Օլեգ Դալ։
Ծանոթագրություններ
Կատեգորիա:Սոչիի այգիներ ու զբոսայգիներ
Ֆեշկովո (գյուղ, Բեժանիցկի շրջան)
Ֆեշկովո (Фешково), գյուղ Ռուսաստանի Պսկովի մարզի Բեժանիցկի շրջանի կազմում։
Բնակչությունը 2000 թվականին գրանցված տվյալներով կազմում էր 20 մարդ։
Ջիբեր
Ջիբեր, գյուղ Արևմտյան Հայաստանում, Էրզրումի վիլայեթի Քղիի գավառակում ։
Պատմամշակութային կառույցներ
Ջիբերն ունի 1241 թվականին կառուցված հայկական եկեղեցի ։
Պինոֆրանկեադո
Պինոֆրանկեադո (Pinofranqueado), բնակավայր և համայնք Իսպանիայի արևմուտքում, Էստրեմադուրայի մաս հանդիսացող Կասերես ինքնավար պրովինցիայի Լաս Ուրդես շրջանում (կոմարկայում)։ Զբաղեցնում է 148,9 կմ² տարածք։ Բնակչության թվաքանակը 2010 թվականի տվյալներով եղել է 1.654: Պրովինցիայի վարչական կենտրոնից՝ Կասերես քաղաքից հեռավորությունը 115 կիլոմետր է։
Պատմություն
Ըստ փաստաթղթային վկայությունների՝ առաջին տներն այս բնակավայրի տարածքում կառուցվել են 1199 թվականին ։
Խուան Կառլոս I-ն ու Սոֆյա թագուհին 1998 թվականի ապրիլին այցելել են Պինոֆրանկեադո (դա նման բարձրաստիճան առաջին այցն էր Լաս Ուրդես տարածաշրջան 1922 թվականից ի վեր)։ Թագավորն իր ճառում գոհունակություն է հայտնել, որ տարածաշրջանի բնակիչներին հաջողվել է հաղթահարել աղքատությունն ու անցյալի հիվանդությունները ։
Ժողովրդագրություն
1900 թվականից ի վեր՝ Պինոֆրանկեադոյի բնակչության թվաքանակի փոփոխությունները ըստ տասնամյակների եղել են հետևյալը
Արտաքին հղումներ
Կատեգորիա:Իսպանիայի բնակավայրեր Կատեգորիա:Էստրեմադուրայի բնակավայրեր Կատեգորիա:Կասերես պրովինցիայի բնակավայրեր
Լապահեյրանլու
Լապահեյրանլու, գյուղ Արևելյան Հայաստանի Ելիզավետպոլի նահանգի Զանգեզուրի գավառում ։
Ծանոթագրություններ
Կատեգորիա:Արևելյան Հայաստանի գյուղեր
Կորյակական բարձրավանդակ
Կորյակական բարձրավանդակ կամ Կորյակական լեռնաշղթա, գտնվում է Ռուսաստանի ասիական մասի հյուսիս-արևելքում, Բերինգի ծովի ափին, Անադիրի ծոցի և Կամչատկա թերակղզու միջև։ Երկարությունը 880 կմ է, լայնությունը՝ մինչև 27 կմ, առավելագույն բարձրությունը՝ 2562 մ (Սառցի լեռ)։
Բաղկացած է կարճ, խիստ մասնատված լեռնաշղթաներից, թմբաշարերից և բլրաշարերից, կազմված է ավազաքարերից, կավային թերթաքարերից։ Տեղումների տարեկան քանակը 400-700 մմ է։ Սառցադաշտերը գրավում են 205 կմ² տարածություն։ Լանջերը ծածկված են լեռնա-տունդրային բուսականությամբ։
Կան ոսկու, արծաթի, անագի, պղնձի, բազմամետաղների, մոլիբդենի, սնդիկի, քարածխի, ծծմբի հանքավայրեր։ Տարածված են քարացրոններ։
Գրականություն
Կատեգորիա:Ռուսաստանի աշխարհագրություն
Բույսերի ջրային ռեժիմ
Բույսերի ջրային ռեժիմ, բույսերի ջրափոխանակությունը․ ապահովում է ֆիզիոլոգիական կարևորագույն պրոցեսները՝ նյութափոխանակությունը, աճումը, զարգացումը։ Բաղկացած է փոխադարձորեն կապված 3 հաջորդական պրոցեսներից, արմատներով ջրի կլանում շուրջարմատյա միջավայրից, նրա տեղաշարժ և բաշխում տերևների ու աճող հյուսվածքների միջև, ավելորդ ջրի գոլորշիացումը տերևներով։ Վեգետացիայի ընթացքում բույսերի ծախսած ջրի քանակը չափազանց մեծ է։ Օրինակ, եգիպտացորենի կամ արևածաղկի 1 բույսը ծախսում է 100 լ, ցորենի 1 հա ցանքը՝ 2-4 հզ․ մ3 ջուր։ 1 կգ չոր նյութի ստեղծման համար բույսերը ծախսում են 250-300 կգ, իսկ չոր պայմաններում՝ 500-600 կգ ջուր։ Ջուրը կլանվում է բույսերի արմատամազիկներով, որոնք ունակ են վերցնելու միայն մատչելի ջուրը (հողի մասնիկներում կոլոիդային և այլ տիպի կապված ջուրն անմատչելի է բույսերին)։ Արմատամազիկների կլանած ջուրն անցնում է արմատի պարենքիմիային, կենդանի բջիջներ, ապա քսիլեմայի մեռած անոթներ։ Ներկայիս պատկերացմամբ կենդանի բջիջներում ջրի միակողմանի հոսքն ապահովվում է ոչ միայն բջիջների տարբեր մասերում պրոտոպլազմայի թափանցելիության տարբերությամբ, այլև նյութափոխանակության արագությամբ և տուրգորոզեն նյութերի կուտակմամբ։ Արմատներով և ցողունով ջրի մղումը դեպի վեր իրականանում է արմատային ճնշման միջոցով, որը սովորաբար կազմում է 2-3 մթն․ և ավելի։ Ջրի ծախսը կախված է բույսի տեսակից, աճման փուլից, սննդառությունից, հողակլիմայական պայմաններից և այլն։ Այն հիմնականում կատարվում է արանացիրացման միջոցով և կարգավորվում տերևների ֆիզիոլոգիական մի շարք առանձնահատկությունների շնորհիվ։ Տրանսպիրացումն իջեցնում է բջիջների ջրահագեցվածության աստիճանը և նպաստում նրանց ծծող ուժի մեծացմանը։ Ջրի տեղաշարժն ապահովվում է ստորին (արմատային ճնշում) և վերին (տրանսպիրացում) ծայրային շարժիչների միջոցով։ Ջրի ծախսման մյուս ուղին գուտացիան է (ջրի կաթիլների արտազատումը տերևներից)։ Շոգ ժամանակ ցամաքային բույսերի տրանսպիրացումը գերակշռում է ջրի մուտքը, առաջանում է ջրային անբավարարություն, որը վերանում է գիշերը, երբ ջրի կլանումը գերակշռում է ծախսը։ Փոխադրող անոթներում ջուրը մոլեկուլների հարակցական ուժերի շնորհիվ գտնվում է անընդհատ սյան ձևով։ Ստորին ու վերին շարժիչների աշխատանքի և ջրի սյան անընդհատության շնորհիվ այն բարձրանում է նույնիսկ մի քանի տասնյակ մետր։ Բույսերը տարբեր չափով են հարմարված հողի ջրապահովվածությանը (տես Հիդրոֆիտներ, Հիգրոֆիաներ, Մեզոֆիտներ և Քսերոֆիտներ)։ Գյուղատնտեսական կուլտուրաների բարձր և որակով բերք ստանալու համար անհրաժեշտ է բարձր ագրոտեխնիկական ֆոնը զուգակցել ջրակուտակման, արհեստական ոռոգման և բույսերի ջրային ռեժիմը կարգավորող այլ միջոցառումների հետ։
Կատեգորիա:Բույսերի ֆիզիոլոգիա
Հայկական սփյուռք (1920-1930-ական թվականներ)
Հայկական սփյուռք, 1920-1930-ական թվականներին ստեղծված հայկական համայնքներ։ Դրանք առաջացել են Հայոց Ցեղասպանությունից հետո՝ ստվարացնելով դեռ միջնադարում ստեղծված Եվրոպայի ու Ասիայի հայկական գաղթավայրերը, հիմնում նորերը։
Հայկական սփյուռքն առաջացել է Խորհրդային Հայաստանի գոյության տարիներին։ Այն մշտապես պահպանել է մայր հայրենիքի հետ կապը և պարբերաբար ներգաղթեր իրականացրել։ 1921-1926 թվականներին իրականացվել է արևմտահայերի առաջին, 1931-1933 թվականներին՝ երկրորդ ներգաղթը, երբ Հայկական ԽՍՀ է տեղափոխվել 42 000 հայ։ 1946-1948 թվականներին տեղի ունեցած Մեծ հայրենադարձության ժամանակ Հայաստան է տեղափոխվել 86 000 հայ։
Հայկական սփյուռքի մեկդարյա պատմությունը կարելի է բաժանել երեք փուլի՝ առաջացման շրջան (1920-1930-ական թվականներ՝ Առաջին համաշխարհային պատերազմից հետո), երկրորդ սերնդի, զարգացման շրջան (1950-1980-ական թվականներ՝ Երկրորդ համաշխարհային պատերազմից հետո) և ժամանակակից շրջան (1990-2010-ական թվականներ՝ Հայաստանի Հանրապետության անկախացումից հետո)։
Ծանոթագրություններ
Կատեգորիա:Հայկական ԽՍՀ պատմություն 1
Ջենիֆեր Հադսոն
Ջենիֆեր Քեյթ Հադսոն (Jennifer Kate Hudson, ), ամերիկացի դերասանուհի, երգչուհի, խոսնակ։
Ադամ Մաքքեյ
Ադամ Մաքքեյ (Adam McKay), ամերիկացի դերասան, կինոռեժիսոր, սցենարիստ և պրոդյուսեր։
Ջենիֆեր Հադսոն
Կենսագրություն
Ծնվել է 1981 թվականի սեպտեմբերի 12-ին Չիկագոյում։ 7 տարեկանում սկսել է երգել երգչախմբում։ 1999 թվականին ավարտել է Դանբարի մասնագիտական ավագ դպրոցը, որտեղ էլ առաջին քայլերն է կատար որպես դերասանուհի։
Ադամ Մաքքեյ
Կենսագրություն
Ադամ Մաքքեյը ծնվել է 1968 թվականի ապրիլի 17-ին, Ֆիլադելֆիա քաղաքում, Պենսիլվանիա նահանգում։ Ավարտել է Great Valley միջնակարգ դպրոցը` Մալվերնում, այնուհետև սովորել է Պենսիլվանիայի համալսարանում և Թեմփլ համալսարանում։ Upright Citizens Brigadeկատակերգական թատերախմբի հիմնադիրներից մեկն է։ Improv Olympic Theater-ի շրջանավարտների շարքին է դասվում, ինչպիսիք են` Վինս Վոն, Մայք Մայերսը, Քրիս Ֆարլին, Թինա Ֆեյը, Էմի Պոլերը։
Ջենիֆեր Հադսոն
Կենսագրություն
2008 թվականին ոստիկանությունն հայտնաբերում է Հադսոնի 57-ամյա մոր՝ Դարնելի և 29-ամյա եղբոր՝ Ջեյսոնի մարմինները Չիկագոյի առանձնատանը, իսկ երեք օր անց Չիկագոյի ամենագնացի մոտակայքում Հետաքննությունների դաշնային բյուրոն (ՀԴԲ) հայտարարում է յոթամյա զարմիկ Ջուլիան Քինգի մարմնի հայտնաբերման մասին՝ դատաբժշկական եզրակացությունում մանկան մահվան պատճառ ներկայացնելով բազմաթիվ կրակոցներից ստացած մահացու վնասվածքները։ Որոշ ժամանակ անց դեպքի առթիվ ձերբակալվում և ցմահ ազատազրկման է դատապարտվում 27-ամյա Ուիլիամ Բալֆուրը, ով Հադսոնի քրոջ օտարված ամուսինն էր։
Ադամ Մաքքեյ
Կենսագրություն
2000 թվականին մի քանի կարճամետրաժ ֆիլմեր է ստեղծել «Saturday Night Live» հեռուստաշոուի համար։ 2004 թվականին նկարահանել է իր առաջին լիամետրաժ գեղարվեստական ֆիլմը` «Մրջյուն-մարդ» (2015)։ 2015 թվականին թողարկվել է «Իջեցման խաղ» ֆիլմը,որի սցենարիսներից մեկը Ադամ Մաքքեյն էր։ Ֆիլմը սցենարը հիմնված է Մայքլ Լյուիսի «Իջեցման մեծ խաղ։ Ֆինանսական դժբախտության գաղտնի զսպանակներ» գրքի վրա։ 2016 թվականին Ադամը առաջադրվել է «Օսկար» մրցանակի` Լավագույն հարմարեցված սցենար և  «Ոսկե գլոբուս»-ի` լավագույն սցենար կատեգորիաներում։ Արդյունքում արժանացել է «Օսկարի»։
Ջենիֆեր Հադսոն
Կենսագրություն
1999-2007 թվականներին հանդիպել է ոմն Ջեյմս Պեյտոնի հետ։ 2008 թվականի սեպտեմբերին նշանադրվել է «WWE»-ի պրոֆեսիոնալ ըմբիշ և Հարվարդի համալսարանի շրջանավարտ Դեյվիդ Օտանգայի հետ։ 2009 թվականի օգոստոսին լույս աշխարհ է գալիս զույգի առաջնեկը՝ Դեյվիդ Օտանգա կրտսեր անվամբ։
Ադամ Մաքքեյ
Կենսագրություն
2018 թվականին նկարահանված «Իշխանություն» ֆիլմը, որտեղ գլխավոր դերերը մարմնավորում են Ադամ Մաքքեյը և Քրիստիան Բեյլը, Ոսկե գլոբուս մրցանակաբաշխությանը արժանացել է 6 անվանակարգերի ։ Ինչպես նաև այդ ֆիլմի համար Ադամ Մաքքեյը առաջադրվել է «Օսկարի»` ռեժիսորի լավագույն աշխատանք և լավագույն օրիգինալ սցենար կատեգորիաներում ։
Անձնական կյանք
Ադամ Մաքքեյը ամուսնացել է 1999 թվականին Շիրե Պիվենի հետ։ Նրանք երկու դուստր ունեն` Լիլի Ռոուզը և Պերլը։
Արտաքին հղումներ
Կատեգորիա:Ամերիկացի հեռուստապրոդյուսերներ Կատեգորիա:BAFTA մրցանակի դափնեկիրներ Կատեգորիա:Ամերիկացի դերասաններ Կատեգորիա:Ամերիկացի կինոռեժիսորներ Կատեգորիա:Ամերիկացի սցենարիստներ Կատեգորիա:Ամերիկացի պրոդյուսերներ Կատեգորիա:Ամերիկացի կինոպրոդյուսերներ
Մոկչեմա
Մոկչեմա (Мокчема), գետ Ռուսաստանում, հոսում Արխանգելսկի մարզում։ Գետաբերանը տեղակայված է Վաշկա գետի աջ ափին՝ 14 կմ հեռավորության վրա։ Գետի երկարությունը 10 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Գնեդինցի
Գնեդինցի (Гнідинці), գյուղ Ուկրաինայի Չեռնիգովի մարզի Վարվայի շրջանում։
2006 թվականի տվյալներով Գնեդինցի գյուղում բնակվում էր 1 049 մարդ։ Բնակչության խտությունը կազմում էր 311,28 մարդ/կմ²։
Արտաքին հղումներ
Կատեգորիա:Ուկրաինայի Չեռնիգովի մարզի Վարվայի շրջանի բնակավայրեր Կատեգորիա:Ուկրաինայի գյուղեր
(20) Մեսալիա
(20) Մեսալիա (Massalia), աստերոիդ աստերոիդների հիմնական գոտում։ Հայտնաբերվել է 1852 թվականի սեպտեմբերի 19-ին Անիբալե դե Գասպարիսի կողմից Նեապոլում ։
Միջին հեռավորությունը Արեգակից կազմում է 2,4089 ա. մ., առավելագույնը մոտենում է 2,0657 ա. մ. հեռավորության վրա և հեռանում 2,7521 ա. մ., իսկ Երկրի ուղեծրին Մեսալիա աստերոիդը նվազագույնը մոտենում է 1,0836 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1365,61 երկրային օրվա ընթացքում, իր ուղեծրով շարժվելով միջինում 0,263619 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,71° անկյուն։
Արտաքին հղումներ
Կատեգորիա:Աստերոիդների դաս S Կատեգորիա:Մեսալիայի ընտանիքի աստերոիդներ Կատեգորիա:1852 թվականին հայտնաբերված աստղագիտական մարմիններ Կատեգորիա:Անիբալե դե Գասպարիսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Տուֆրևիլ
Տուֆրևիլ (Touffréville), համայնք Ֆրանսիայի Ստորին Նորմանդիա մարզի Կալվադոս գավառում ։
Բնակչությունը 2009 թվականի դրությամբ կազմում է 306 մարդ, բնակչության խտությունը` 53.22 մարդ/կմ²։ Բնակավայրը զբաղեցնում է 5.75 կմ² տարածք։
Աշխարհագրություն
Գտնվում է Փարիզ քաղաքից 195 կմ արևմուտք, Կան քաղաքից` 11 կմ արևելք։
Բնակչություն
Բնակչության քանակը ըստ տարիների
Տնտեսություն
2010 թվականին ուներ 205 աշխատունակ (15-64 տարեկան) բնակիչ, որոնցից ակտիվ էին 151-ը, իսկ ոչ ակտիվները` 54։ Ակտիվության ցուցանիշը կազմում է 73,7 %։ 151 աշխատունակ մարդկանցից աշխատել է 139 անձ (79 տղամարդ և 60 կին)։ Գործազուրկ են եղել 12 անձ (5 տղամարդ և 7 կին)։ 54 անաշխատունակներից 22-ը եղել են աշակերտներ կամ ուսանողներ, 20-ը` թոշակառուներ, իսկ 12-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Բերքի տոն
Տոնի սլավոնական անուններ
Աշնանային օսպոժինկի, Օսենինի, Աստծո մայրը, Պոդնեսենևի օր, Աշխատավոր կանանց տոն, Սպոժա, Բոգաչ, Բերքի տոն, Հացի օրհնության օր, Մայր աշուն, Օգորոդիչի օրը, Մալայան Ամենաաղաղը, «Պրեչիստայի ընկերը» (ուկրաիներեն), «Պրեչիստայի մայրը» (ուկրաիներեն) ), «Զասիդկի» (բելառուսական), Աշնան երկրորդ հանդիպում, Սոխի օր (Յարոսլ., Վոլոգոդ.), Պասիկովի օր (Պենզ., Սարատ.), Մեղվաբուծության օր, Ասպոսովի օր, Սպոսովի օր (Ռյազան.), Կույսի ծնունդ։
Բելառուսիա
Բելառուսները տոնն անվանել են «Բոգաչ»։ Օրվա խորհրդանիշը հացահատիկով կեղևակտորն է, որի մեջտեղում մոմ է դրվել։ Մեծահարուստների անասունները հանում էին ամբողջ գյուղից։ Քահանային հրավիրեել են այն տուն, որտեղ գտնվել է հարուստը։ Մոլեբենից հետո հացահատիկով և այրված մոմով ճարմանդը՝ ողջ բնակիչների ուղեկցությամբ, պտտել են ամբողջ գյուղով մեկ։ Այնուհետև մասնակիցները գնացել են հաջորդ տուն։ Ծեսն ուղղված էր անասունների բարեկեցության, արտադրողականության, բերրիության, ընտանիքի բարեկեցության պահպանմանը։
Ժամանակակից Բելառուսիայում ամեն տարի անցկացվել է «Դաժինկի» գյուղի աշխատողների հանրապետական ​​փառատոն։ 1996 թվականից ի վեր Բելառուսիայում այն ​​նշվել է հանրապետության ​​մասշտաբով։ Արևմտյան Բելառուսիայում միջնադարում, ավանդույթի համաձայն, գյուղերում բերքի վերջին օրը ամենահարգված կինը գնում էր դաշտ։ Արևի առաջին ճառագայթների հետ նա սկսել է բերք հավաքել։ Բացի այդ, գյուղի մնացած կանայք գնացել են նրա մոտ։ Երբ վերջին խուրձը հավաքվել է, բերքի մասնակիցներից յուրաքանչյուրը մեկ նրբաբլիթ դրել է բերքի ընդհանուր խրձի վրա։ Դրանից հետո դոժինոկի բոլոր մասնակիցների հանդիսավոր երթը դոժին խուրձով տեղի է ունեցել դեպի սեփականատիրոջ տուն, որտեղ սկսվել է տոնը։
Գերմանիա
Գերմանիայում բերքի փառատոնը նույնպես պատմական է։ Կաթոլիկները երախտապարտ են լավ բերքի համար։ Օգոստոսի 15-ին և հոկտեմբերի առաջին կիրակի օրը, երբ «նրանք շնորհակալություն են հայտնում երկրի պտուղների և մարդկային աշխատանքի համար» և որպես երախտագիտություն՝ նրանք ծաղկեպսակներ ու զամբյուղներ են բերում գեղեցիկ դրված պտուղներով։ Բողոքական եկեղեցիները նշել են նաև Միխաիլի օրվանից հետո՝ սեպտեմբերի 29-ին, բերքահավաքի օրը (ուղղափառ սլավոնների համար - 21 նոյեմբերի)։ Երրորդ ռեյխի ժամանակ բերքի փառատոնը պաշտոնական է դարձել, 1934 թվականից ի վեր, նշվել է հոկտեմբերի 1-ին կիրակի օրը։ Այս օրը զոհասեղանի մոտ մարդիկ հավաքված միրգ և բանջարեղեն են դրել ։
Հյուսիսային Ամերիկա
ԱՄՆ-ում և Կանադայում նշվում է Գոհաբանության օրը (բայց տարբեր օրերի), որը նույնպես բխել է եվրոպական բերքի տոնի ավանդույթից։
Ասիա
Չինաստանը և Վիետնամը նշում են Աշնան կեսը կամ Լուսնի փառատոնը։ Այն համընկնում է չինական օրացույցի 8-րդ ամսվա 15-րդ օրվա հետ (լրիվ լուսին), որը մոտավորապես համապատասխանում է սեպտեմբերի երկրորդ կեսին։ Ենթադրվում է, որ այս օրը լուսնային սկավառակը «տարվա ամենապայծառն ու կլորն է»։ «Լրության» պատկերը հայտնվում է մի քանի իմաստով. Դա բերքի ավարտի ժամանակն է։ Լուսինը կանացի սկզբունքի խորհրդանիշն է, և, այդպիսով, դրա լրիվությունը նաև պտղաբերության խորհրդանիշն է։ Տոնը նշվում է ամբողջ ընտանիքի հետ, իսկ «ընտանեկան շրջանի» իմաստաբանությունը առկա է կոճապղպեղի բլիթի բաժանման մեջ։
Արտաքին հղումներ
Կատեգորիա:Բերքի տոներ
Ֆեոֆիլովա Պուստին
Ֆեոֆիլովա Պուստին (Феофилова Пустынь), գյուղ Ռուսաստանի Պսկովի մարզի Ստրուգոկրասնենսկի շրջանի կազմում։
Բնակչությունը 2000 թվականին գրանցված տվյալներով կազմում էր 27 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Պսկովի մարզի Ստրուգոկրասնենսկի շրջանի բնակավայրեր
Թահսին Սայիդ Ալի Բեկ
Թահսին Սայիդ Ալի Բեկ, ով ավելի հայտնի էր որպես պարզապես Թահսին Սայիդ , ազգությամբ եզդի հասարակական գործիչ, եզդի ժողովրդի ժառանգական առաջնորդ՝ միր, Շեյխանի 13-րդ էմիր, Եզդիների գերագույն հոգևոր խորհրդի նախահան, ով ներկայացնում էր եզդիներին պետությունների և այլ ցեղերի հետ հարաբերություններում։ Թահսին Սայիդի տոհմը ծագում է Բադրա քաղաքից։ Չնայած Թահսին Սայիդի տոհմը ծագում էր Բադրա քաղաքից, իր նստավայրը գտնվում էր Այն Սիֆնի քաղաքում ։
Միրի տիտղոսը ժառանգաբար փոխանցվում է հորից որդուն, ուստի Թահսին Սայիդը ժառանգել էր այդ կոչումը իր հորից՝ Սայիդ Բեկից, ով մահացել էր 1944 թվականին։ Թահսին Սայիդի որդին է Հազիմ Թահսին Սայիդ ։
Կենսագրություն
Ծնվել է 1933 թվականին։
Մահացել է 2019 թվականի հունվարի 28-ին Հաննովերում ։
Ծանոթագրություններ
Կատեգորիա:Իրաքի քաղաքական գործիչներ Կատեգորիա:Իրաքի եզդիներ Կատեգորիա:Եզդի էմիրներ
(7221) Սալլաբա
(7221) Սալլաբա, աստերոիդ աստերոիդների հիմնական գոտում։ Հայտնաբերվել է 1981 թվականի սեպտեմբերի 22-ին Զդենկա Վավրովայի կողմից Կլետում ։
Միջին հեռավորությունը Արեգակից կազմում է 2,409184 ա. մ., առավելագույնը մոտենում է 1,8815 ա. մ. հեռավորության վրա և հեռանում 2,9368 ա. մ. ։ Արեգակի շուրջ մեկ ամբողջական պտույտ է կատարում 1365,85 երկրային օրվա ընթացքում, իր ուղեծրով շարժվելով միջինում 0,263572 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,27° անկյուն։
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Զդենկա Վավրովայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Քրիստիան Մանյա
Քրիստիան Մարիան Մանյա (Cristian Marian Manea, ծնվել է 9 օգոստոսի, 1997 թվական, Կոնստանցա, Ռումինիա)-ռումինացի ֆուտբոլիստ, «Չելսիի» պաշտպանը։
Ակումբային կարիերա
Քրիստիանը սովորել է Գեորգե Հաջիի ակամեդիայում՝ «Վիիտորուլ» ակումբի պատանեկան համակարգով։ 2014 թվականին նա տեղափոխվեց «Վիիտորուլի» առաջին թիմ և ապրիլի 21-ին անցկացրեց առաջին խաղը՝ «Ստյաուա»յի դեմ ։ Նա դուրս եկավ փոխարինման և թեկուզ իր թիմը խոշոր հաշվով պարտվեց, նա լավ նայվեց։ Ռումինական առաջնության մնացած խաղերի մեծամասնությանը Քրիստիանը խաղադաշտ դուրս եկավ խաղի առաջին րոպեից։ Իր դեբյուտային մրցաշրջանում նա անցկացրեց հինգ խաղ։ Հաջորդ մրցաշրջանում երիտասարդ խաղացողը դարձավ «Վիիտորուլի» հիմնական ձախ պաշտպանը։
Կարիերան հավաքականում
Քրիստիանը խաղացել է ռումինացիների պատանեկան և երիտասարդական հավաքականներում։ Ռումինիայի ազգային հավաքականում առաջին խաղը անցկացրել է 2014 թվականի մայիսի 31-ին՝ Ալբանիայի հավաքականի դեմ և հավաքականի պատմության մեջ դարձել է ամենապատանի ֆուտբոլիստը ։
Արտաքին հղումներ
Կատեգորիա:1997 ծնունդներ Կատեգորիա:Օգոստոսի 9 ծնունդներ Կատեգորիա:Կոնստանցա քաղաքում ծնվածներ Կատեգորիա:Ռումինացի ֆուտբոլիստներ Կատեգորիա:Ֆուտբոլի պաշտպաններ
Տանզանիայի աշխարհագրություն
Տանզանիայի Միացյալ հանրապետությունը գտնվում է Կենտրոնական Աֆրիկայից արևելք։
Աշխարհագրություն
Տանզանիայի մեծ մասը գտնվում է Արևելա-Աֆրիկյան սարահարթի վրա։ Պետության տարածքի մեծ մասը ընդգրկում է Աֆրիկայի ամենամեծ լճերի մի մասը, հյուսիսում է գտնվում Վիկտորիա լիճը։ Տանզանիային է պատկանում նաև ամենամեծ Ուկերևե կղզին, արևմուտքում գտնվում է Տանգանիկա լիճը (որին երբեմն անվանում են Բայկալ ի եկվորյակ), և հարավում՝ Նյասա լիճ ը։ Տանզանիայում է գտնվում Աֆրիկայի ամենաբարձր լեռը (Կիլիմանջարո ն 5895 մ)։ Ընդհանուր ցամաքային սահմանի ձգվածությունը 3402 կմ է, որից 451 կմ՝ Բուրունդի ի հետ, Քենիա յի հետ՝ 769 կմ, Մալավի ի հետ՝ 475 կմ, Մոզամբիկ ի հետ՝ 756 կմ, Ռուանդա յի հետ՝ 217 կմ, Ուգանդա յի հետ՝ 396 կմ և Զամբիա յի հետ՝ 338 կմ։ Տանգանիկան ձգվում է Կոնգոյի Դեմոկրատական Հանրապետության սահմանով՝ ձգվածությունը 473 կմ։
Տանզանիայի ընդհանուր մակերեսը 945 087 կմ 2 է, որից ծովային սահմանի երկարությունը՝ 1424 կմ։ Կղզային տարածքը կազմված է Զանզիբար կղզեխմբից (Զանզիբար կղզի կամ Ուգունդժա,Պեմբա, Մաֆիա և այլն)։
Տանզանիայի կլիման հասարակածային մուսսոնային է։ Ամբողջ տարին տաք է՝ 26 աստիճան։ Հյուսիսում տեղումների երկու սեզոն է (մարտ-մայիս և սեպտեմբեր), իսկ հարավում՝ մեկ (նոյեմբեր- ապրիլ)։
Ֆլորա և Ֆաունա
Տանզանիայի բուսական և կենդանական աշխարհը չափազանց հարուստ է։ Երկրի տարածքում կենտրոնացած են աշխարհի 25 ամենահարուստ կենսաբազմազանության թեժ կետերից 6 -ը, այստեղ են գնտվում աֆրիկյան բուսատեսակների 1/3-ը, ինչպես նաև Աֆրիկայում խոշոր կաթնասունների  20% -ը, թռչունների բազմազանության առումով այն աշխարհում զբաղեցնում է 12-րդ տեղը։
Անտառներ ն ընդգրկում են տարածքի մոտ 55% -ը, որից 93 -ը՝ նոսր անտառներ։
Ծովափի երկայնքով, տեղ-տեղ կան մանգրո անտառներ Կորալային խութերը զբաղեցնում են երկրի տարածքային ջրերի 11% -ը։
Կենդանական աշխարհը հարուստ է և բազմազան։ Գոյություն ունի 364 տեսակ կաթնասուն, 1169 թռչուն, 178 երկկենցաղ և 290 սողուն։ Խոշոր խոտակեր կաթնասունները բազմաթիվ են՝ փղեր, սև ռնգեղջյու րներ, գետաձի եր, գոմեշ ներ, զանազան անտիլոպներ , զեբրեր, ընձուղտներ ; գիշատիչներից՝ առյուծներ, ընձառյուծներ, հեպարդներ, բորենիներ, շնագայլեր։ Կապիկ ներից ամենատարածվածը  պավիան ի կապիկներն են, իսկ  լեռների արևմտյան  մասում՝  շիմպանզե ները։ Կան շատ ջրային թռչուններ, կոկորդիլոսներ և օձեր։ Շատ տարածքներ վարակված են ցեցե ճանճերով ։
Պահպանվող տարածքներ
Տանզանիայում կա 15 ազգային պարկ, որոնք ղեկավարվում են Տանզանիայի ազգային պարկերի վարչության կողմից (Tanzania National Parks Authority - TANAPA), որը կենտրոնացած է Արուշա քաղաքում։ Միջազգային հետազոտությունների համաձայն, ծառայությունն ամենաարդյունավետներից մեկն է Աֆրիկայում, որտեղ աշխատում է 1650 մարդ, որոնք սպասարկում են 15 գործող ազգային պարկերում և մեկ նախագծվող (Սաանանե) ազգային պարկում։ Ծառայության հիմնական խնդիրն է պահպանել առկա կենսաբազմազանությունը և երկրի հարուստ բնական ժառանգությունը։ Ազգային պարկերի համակարգում կան Համաշխարհային ժառանգության օբյեկտներ (7-ից 4-ը գտնվում են Տանզանիայի  ազգային պարկերի համակարգում)  և  3-ից 2 օբյեկտները ՅՈՒՆԵՍԿՕ-ի արգելոցների ցանկում ։
Երկրի հյուսիսի կենտրոնական հատվածում կան ազգային պարկեր՝ Արուշա, Կիլիմանջարո, Մկոմազի, Մանյարա լիճ, Նգորոնգորո, Ռուբոնդո-Այլենդ, Սերենգետի ազգային պարկը, Տարանգիրե ։
Արուշա պարկը գտնվում է Արուշա քաղաքի մոտակայքում։ Վերջերս ազգային պարկը ընդլայնվեց  « Մերու լեռան » անտառային արգելոցի հաշվին։
« Կիլիմանջարո ազգային պարկ », որը նույնպես վերջերս ստացել է լրացուցիչ տարածք, նպատակ ունի պաշտպանել Աֆրիկայի ամենաբարձր կետը՝ Կիլիմանջարոն։
Լերկ-Մանյարա ազգային պարկը ներառում է Մանյարա լիճը, որը ձգվում է կորալյան խութի երկայնքով։
Քենիայի սահմանի մոտ է գտնվող Մկոմազի զբոսայգին, որը  երկրի ամենաերիտասարդ զբոսայգին է․ այն ստեղծվել է 2008 թվականին։ Ռուբոնդո կղզում, Վիկտորիա լճի հարավ-արևմտյան մասում, գտնվում է Ռուբոնդո կղզու ազգային պարկը։ Սերենգետի պարկում ընդգրկված է Նգորոնգորո խառնարանը։ Ապագայում նախատեսվում է ավելացնել պարկի տարածքը։ Տարանգիրե ազգային պարկը տեղակայված է համանուն գետի վրա։
Սաադանի զբոսայգին գտնվում է երկրի հյուսիս-արևելքում՝ Հնդկական օվկիանոսի ափին, Տանգա և Դար-էս-Սալամ քաղաքների միջև։ Արևելքում՝ Ուձունգվա լեռներում, գտնվում է Ուձունգվա լեռների պուրակը։ Երկրի արևմտյան մասում գտնվող Տանգանիկա լճի հյուսիսային ափին գտնվում է Գոմբե Սթրիմ ազգային պարկը։ Մահալի լեռների պուրակը գտնվում է նաև Մահալի լեռների լճի ափին։ Երկրի կենտրոնում է գտնվում Ռուահա զբոսայգին։ Վերջինս չափի մեծացմամբ այժմ ամենամեծն է Տանզանիայում։ Երկրի հարավ-արևմուտքում՝ ճեղքված հովտի վերջում գտնվող Ռուկվա լճի մոտակայքում, գտնվում է Կատավի պուրակը։ Երկրի հարավում է գտնվում Կիտուլո պուրակը, որը հայտնի է նաև որպես Աստվածների պարտեզ։ Ներկայումս քննարկվում է այգու տարածքը Ռունգվե լեռան անտառների հաշվին ավելացնելու հարցը։ Հարավ-արևելքում Սելուս արգելոցն է ու Միկումի պուրակը։
Սագաձոր
Սագաձոր, գյուղ Արևմտյան Հայաստանում, Էրզրումի վիլայեթի Քղիի գավառակում ։ Գտնվում էր Քղի գետի վերին հոսանքի ձախակողմյան մասում, ձորակի մեջ։